Vestoppland

Vestoppland er betegnelsen på områdene i Innlandet og Akershus fylker som ligger vest for Mjøsa, og omfatter distriktene Toten, Hadeland og Land, samt Gjøvik kommune. Bakgrunnen for navnet er den historiske landsdelen Opplandene, og det senere Oplandenes amt, som i store trekk omfattet dagens Innlandet fylke. I noen administrative sammenhenger inngår også Valdres i Vestoppland. Før regionreformen lå hele Vestoppland i Oppland fylke. Lunner og Jevnaker kommuner ble overført til Viken fylke som følge av reformen, og tilhører i dag Akershus fylke.

Distriktet omfatter åtte kommuner med til sammen 100 426 innbyggere (1. januar 2021)Statistisk sentralbyrå: Kvartalsvise befolkningsendringer 1. januar 2021, hvorav 84 496 bor i Innlandet fylke og 15 930 i Akershus fylke. Samlet areal er 4 441 km², hvorav 3 923 km² ligger i Innlandet og 518 km² i Akershus. Dette medfører at befolkningstettheten i Vestoppland innenfor Innlandets grenser er på 21,54 innb./km² og 30,75 innb./km² innenfor Akershus, noe som er høyt i norsk målestokk. Byene i området heter Gjøvik og Raufoss.

 Kommuner 
Vestoppland er inndelt i 8 kommuner:

NrKartNavnAdm.senterFolketallFlatemålkm²MålformDistriktFylke323425px|center|Lunner kommune RoaBokmålHadelandAkershus323625px|center|Jevnaker kommune JevnakerBokmålHadelandAkershus340725px|center|Gjøvik kommune GjøvikBokmålGjøvikInnlandet344225px|center|Østre Toten kommune LenaBokmålTotenInnlandet344325px|center|Vestre Toten kommune RaufossBokmålTotenInnlandet344625px|center|Gran kommune JarenBokmålHadelandInnlandet344725px|center|Søndre Land kommune HovBokmålLandInnlandet344825px|center|Nordre Land kommune DokkaBokmålLandInnlandet

Kommuneinndelingshistorikk
I 1838 ble området inndelt i kommunene Jevnaker, Gran, Land, Vestre Toten, Østre Toten, Vardal og Biri. I 1847 ble Land delt i Nordre Land og Søndre Land kommuner. I 1861 ble Gjøvik skilt ut som bykommune av Vardal. I 1897 ble Brandbu skilt ut som egen kommune av Gran. I 1898 ble Lunner skilt ut som egen kommune av Jevnaker. I 1907 ble Eina og Kolbu skilt ut som egne kommuner av Vestre Toten. I 1909 ble Snertingdal skilt ut som egen kommune av Biri. I 1913 ble Fluberg skilt ut som egen kommune av Søndre Land, og Torpa skilt ut som egen kommune av Nordre Land. (Kilde: Brøgger, Waldemar: Norge. Geografisk leksikon. Cappelen, 1963).

I 1962 ble Brandbu gjeninnlemmet i Gran, og Furulund krets av Gran på vestsiden av Randsfjorden overført til Jevnaker. Samme år ble Fluberg gjeninnlemmet i Søndre Land, og Torpa i Nordre Land. I 1964 ble Vardal, Biri og Snertingdal innlemmet i Gjøvik kommune, Eina ble gjeninnlemmet i Vestre Toten, det meste av Kolbu ble innlemmet i Østre Toten og resterende deler av Kolbu ble gjeninnlemmet i Vestre Toten.

 Administrative inndelinger 
Tidligere fogderier:
 Hadeland og Land fogderi: Jevnaker, Gran, Lunner, Nordre Land og Søndre Land.
 Toten fogderi: Gjøvik, Vestre Toten og Østre Toten.

Interkommunale politiske råd:
 Hadeland nært og naturlig IPR: Gran, Jevnaker og Lunner. Jevnaker deltar også i Ringeriksregionen.
 Gjøvikregionen IPR: Gjøvik, Vestre Toten, Østre Toten, Nordre Land og Søndre Land.
Domstoler:

 Eidsivating lagmannrett (rettssted Gjøvik):
 Vestre Innlandet tingrett (rettssted Gjøvik): Gjøvik, Vestre Toten, Østre Toten, Nordre Land, Søndre Land, og Gran.
 Vestre Innlandet jordskifterett: Alle kommunene i Vestoppland.
 Borgarting lagmannsrett (rettssted Oslo):
 Ringerike, Asker og Bærum tingrett (rettssted i Hønefoss): Jevnaker og Lunner.

Bispedømmer og prostier hos Den norske kirke:
Hamar bispedømme:
Hadeland og Land prosti: Gran, Lunner, Nordre Land og Søndre Land
Toten prosti: Gjøvik, Vestre Toten og Østre Toten
Tunsberg bispedømme:
Ringerike prosti: Jevnaker

Politidistrikt:

 Innlandet politidistrikt: 
 Dokka lensmannskontor: Nordre Land og Søndre Land
 Gjøvik politistasjon: Gjøvik, Vestre Toten og Østre Toten, 
 Gran og Lunner lensmannskontor: Gran og Lunner
 Sør-Øst politidistrikt: 
 Hønefoss politistasjon: Jevnaker

 Tettsteder 
Tettsteder i Vestoppland, rangert etter innbyggertall 1. januar 2013 (kommune i parentes):Statistisk sentralbyrå: Tettsteder. Folkemengde og areal etter kommune. 1. januar 2013.

Gjøvik – 19 454 (Gjøvik)
Raufoss – 6 962 (Vestre Toten)
Brandbu/Jaren – 4 612 (Gran)
Jevnaker – 4 412 (Jevnaker)
Dokka – 2 857 (Nordre Land)
Harestua – 2 104 (Lunner)
Kapp – 2 054 (Østre Toten)
Hov – 2 040 (Søndre Land)
Gran/Ringstad – 1 573 (Gran)
Grua – 1 523 (Lunner)
Biri – 1 420 (Gjøvik)
Lena – 1 197 (Østre Toten)
Reinsvoll – 1 057 (Vestre Toten)
Skreia – 1 044 (Østre Toten)
Lunner – 985 (Lunner)
Roa – 918 (Lunner)
Bybrua – 892 (Gjøvik)
Bøverbru – 774 (Vestre Toten)
Eina – 706 (Vestre Toten)
Kolbu – 646 (Østre Toten)
Nordlia – 593 (Østre Toten)
Lensbygda – 479 (Østre Toten)
Sletta – 302 (Østre Toten)
Monssveen – 250 (Gjøvik)
Helgestad – 235 (Østre Toten)

Byer
Gjøvik fikk bystatus som kjøpstad i 1860.

Historie
Området var opprinnelig en del av landsdelen Opplandene, som omfattet nåværende Hedmark, Oppland, Romerike og Ringerike. Opplandene var inndelt i fylkene Raumafylki (nåværende Romerike og Glåmdalen), Heinafylki (nåværende Hedmarken og Gjøvik), Eystridalir (Østerdalen), Gudbrandsdalir (Gudbrandsdalen) og Hadafylki (Hadeland, Land, Toten og Ringerike). Dagens Vestoppland omfatter dermed størstedelen av Hadafylki, med den forskjell at Hadafylki inkluderte Ringerike, men ikke Gjøvik.

 Bunad 
Vestopplandbunaden er en damebunad som ble presentert i 1939, og er svært utbredt i regionen.

 Politikk 
 Stortingsvalg 2017 
Valgresultat ved Stortingsvalget 2017 i Vestoppland:

 Parti  Stemmetall  % Arbeiderpartiet  20 795  36,4 Høyre  10 604  18,5 Senterpartiet  9 290  16,2 Fremskrittspartiet  7 868  13,8 Sosialistisk Venstreparti  2 600  4,5 Venstre  1 537  2,7 Kristelig Folkeparti  1 358  2,4 Miljøpartiet De Grønne  1 170  2,0 Rødt  1 073  1,9 Andre partier  905  1,6 Blanke stemmer  393  - Valgdeltagelse  57 593  76,1 Antall med stemmerett  75 705  -

 Stortingsvalg 2013 
Valgresultat ved Stortingsvalget 2013 i Vestoppland:

 Parti  Stemmetall  % Arbeiderpartiet  23 637  41,6 Høyre  11 668  20,6 Fremskrittspartiet  8 219  14,5 Senterpartiet  4 690  8,3 Venstre  2 245  4,0 Kristelig Folkeparti  1 967  3,5 Sosialistisk Venstreparti  1 528  2,7 Miljøpartiet De Grønne  1 254  2,2 Rødt  483  0,9 Andre partier  1 080  1,9 Blanke stemmer  254  - Valgdeltagelse  57 025  76,4 Antall med stemmerett  74 667  -

Referanser

Eksterne lenker
 vestoppland.org
 regionhadeland.no

Kategori:Innlandet
Kategori:Akershus
Kategori:Gjøvik
Kategori:Distrikter i Norge